**Trogir** (italieraz Trau) Kroaziako itsas portu turistikoa da, Splitetik 30 kilometro mendebaldera kokaturik dagoena eta 13.322 biztanle dituena (2001). 1997an Gizateriaren Ondare izendatu zuen Unescok.

Historia
--------

Vis irlako greziarrek *Tragurion* kolonia sortu zuten K.a. III. mendean. Izena grezierazko "tragos" (akerra) hitzetik dator. Erromatarren garaian koloniak indar handia hartu zuen, beti ere *Salona* Dalmaziako hiriburuaren itzalean. Eslaviarrek VII mendean Salona suntsitzean hiriburuko biztanle askok Trogirrera ihes egin zuten, baina urte gutxiren buruan Kroaziako erreinuaren menpe geldituko zen.

1123. urtean sarrazenoek erabat suntsitu zuten Trogir baina denbora laburrean berreraiki eta ekonomia loraldi bat izan zuen XII. eta XIII. mendeetan *Šubić* familiaren agintepean. 1420an Veneziak hartu zuen eta 1797 arte beronek agindu zuen Trogirren.

Hortik aurrera Dalmaziaren historia amankomuna izan zuen; Napoleonen garaia 1814 arte, ondoren Austria-Hungariako Inperioan 1918 arte eta ondoren Jugoslavia barnean 1991.ean Kroazia aske bihurtu arte.

Ekonomia
--------

Trogirren jarduera ekonomiko handiena turismoa da, %50a inguru. Luxuzko turismoa ere badu, Mediterraneo itsasoko kruzeroek Kroazian egiten duten geldialdia baita Dubrovnikekin batera.
Lehen sektoreari dagokionez arrantza eta nekazaritza aipatu behar da eta industria nagusia itsasontzigintza da.

Ondasun nabarmenak
------------------

|  |
| --- |
| **Trogir hiri historikoa**1 **UNESCOren gizateriaren ondarea** |
|  |
| **Mota** | Kulturala |
| **Irizpideak** | ii, iv |
| **Erreferentzia** | 810 |
| **Kokalekua** |  Kroazia |
| **Eskualdea2** | Europa eta Ipar Amerika |
| **Izen ematea** | 1997 (XXI. bilkura) |
| 1 UNESCOk jarritako izen ofiziala (euskaratua) 2 UNESCOren sailkapena |

Alde zaharra irla txiki batean kokaturik dago, eta zubi banak elkartzen dute Kroazia kontinentalarekin eta handiagoa den *Čiovo* irlarekin. Veneziarrek XIII. eta XVII. mendeen artean eraikitako jauregi, eliza eta dorre ugari ditu espazio txikian kontzentraturik, bai eta XV. mendekoa den Kamerlengo gaztelua ere. Harresia ere garai berekoa da.

Bereziki aipatzekoa da San Laurendi katedrala. 47 metroko kanpandorrea du eta honen solairu bakoitza estilo desberdinean egina dago, hala nola, gotikoa, veneziarra, berpizkundekoa eta barrokoa.

Guzti honengatik 1997an Gizateriaren Ondare izendatu zuen Unescok.

Iruditegia
----------

* Trogirren ikuspegia.Trogirren ikuspegia.
* San Laurendi katedrala.San Laurendi katedrala.
* Kamerlengo gaztelua.Kamerlengo gaztelua.
* Udaletxea.Udaletxea.
* San Marko gotorlekua.San Marko gotorlekua.
* Itsasoko atea.Itsasoko atea.

Kanpo estekak
-------------

* **(Ingelesez)** Unesco, Trogir hiri historikoa
* **(Ingelesez)** Trogirko web orri ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q189161
* Commonscat Multimedia: Trogir

---

* **Identifikadoreak**
* WorldCat
* VIAF: 144264595
* GND: 4449181-5
* LCCN: n82028293
* NKC: ge403288
* **Hiztegiak eta entziklopediak**
* Britannica: url
* **Lekuak**
* OSM: 10479832

 |

* Wd Datuak: Q189161
* Commonscat Multimedia: Trogir


|  |  |  |
| --- | --- | --- |
| Kroazia | Gizateriaren Ondarea Kroazian | Kroazia |
| Šibenikeko Donejakue katedrala • Dubrovnik • Eufrasiar Basilika (Poreč) • Plitvice Aintziretako Parke Nazionala • Split eta Dioklezianoren jauregia • Stari Grad zabaldia • Trogir |